31993R0826
L 087/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 826/93 НА КОМИСИЯТА
от 6 април 1993 година
за изменение на Регламент (ЕИО) № 183/93 за изменение на Регламент (ЕИО) № 2568/91 относно характеристиките на маслиновото масло и маслиновото масло от остатъчен материал и съответните методи за анализ
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент № 136/66/ЕИО на Съвета от 22 септември 1966 г. относно създаване на обща организация на пазара на масла и мазнини (1), последно изменен с Регламент (ЕИО) № 2046/92 (2), и по-специално член 35а от него,
като има предвид, че Регламент (ЕИО) № 183/93 на Комисията (3) изменя приложение IV към Регламент (ЕИО) № 2568/91 на Комисията (4), като въвежда восъчния метод; като има предвид, че съгласно член 2 от Регламент (ЕИО) № 183/93 въпросният метод започва да се прилага от 1 юли 1993 г.; като има предвид, че въпреки това средствата, необходими за прилагането на восъчния метод ще бъдат налични към по-ранна дата; като има предвид, че по тази причина е необходимо да се придвижи напред датата на прилагане на метода;
като има предвид, че следователно е необходимо Регламент (ЕИО) № 183/93 за бъде изменен;
като има предвид, че мерките, предвидени в настоящия регламент са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Датата 1 юли 1993 г., съдържаща се в член 2, параграф 2 от Регламент (ЕИО) № 183/93 се замества с датата 1 май 1993 г.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 април 1993 година.